Puch Pinzgauer
Puch Pinzgauer je austrijsko terensko vozilo kojeg je razvio Steyr-Daimler-Puch iz Graza. Pripada grupi terenskih automobila male nosivosti i predstavljao je napredno rješenje terenskog vozila. Ovaj automobil, zbog svojih visokih i eksploatacionih svojstava našao je široku primjenu u armijama diljem svijeta. Upotrebljava se za prijevoz ljudstva i tereta u različitim klimatskim i terenskim uslovima. Formule točkova 4x4 ili 6x6, savremeno rješenje vješanja i povoljna konstrukcija pogonskih mostova sa visokim klirensom omogućavali su povećanu prohodnost ovog automobila. Iako je konstruisani prvi model proizveden prije gotovo 40 godina po nekim svojim rješenjima Pinzgauer je jedno od najboljih terenskih vozila ikada napravljenih. Iako nije brz (oko 110 km/h) kao primjerice americki HMMWV, Pinzgauer može prevesti više vojnika. Najmanji model 710M moze da poveze 10 vojnika ili 2 NATO palete, 710(4x4) i 712(6x6) mogu da povuku prikolicu težine 5000 kg na putu odnosno 1500 do 1800 kg van puteva. Akcioni radijus je veći od 400 kilometara a sa opcionim rezervoarom od 125 litara radijus se povećava na gotovo 700 km. Vozilo je dizajnirano da bude pouzdano i jednostavno. Zbog toga Pinzagauer ima vazdušno hlađenje i karburatorski sistem napajanja gorivom(karburator dual ZENITH 36mm NDIX identican karburatoru na Porscheu 956). Pored toga Pinzgauer ima dve uljne pumpe što mu garantuje neophodno podmazivanje bez obzira na položaj vozila. Prva generacija vozila je imala motor od 2,5 litara sa vazdušnim hlađenjem dok je kod pojednih varijanti modela 712 ugrađivan vazduh hlađeni motor od 2,7 litara. To se prvenstveno odnosilo na sanitetske varijante. Pinzgauer 710M Pinzgauer 712M Pinzgauer 718K Britanski Pinzgauer Vector Commons ima datoteke na temu: Puch Pinzgauer